Ei bine, ai ajuns la locul potrivit! Asta pentru că azi îți spunem ce este pardoseala SPC și cinci motive pentru care să o alegi în detrimentul altor tipuri de pardoseală.
Ce este pardoseala SPC te-ai putea întreba, mai ales dacă nu lucrezi în acest domeniu atât de vast.
Numele îi vine de la Stone Plastic Composite, ceea ce înseamnă că este compusă din mai multe materiale, iar fiecare vine cu particularitățile și cu avantajele sale. Aceasta a devenit tot mai populară în ultimii ani, tocmai datorită acestor avantaje multiple pe care le aduce. Despre ele îți spunem azi și, cine știe, poate vei alege să o folosești și tu în următorul proiect imobiliar la care lucrezi.
Avantaje și caracteristici ale pardoselei SPC
Avantajele sunt multe și ne-ar lua mult timp și spațiu să vorbim despre toate, așa că le-am ales pe primele cinci cele mai des întâlnite în rândul celor care o folosesc deja și care sunt mulțumiți de acest fapt.
1. Compoziția și structura acestui tip de pardoseală este una specială, deoarece are atât pulbere de piatră, cât și PVC.
Această pardoseală are trei straturi:
- stratul nucleu, care este compus din pulbere de piatră și plastic, oferind astfel stabilitate, rezistență și durabilitate în timp, deoarece nu îi permite pardoselii să se deformeze;
- stratul decor este cel care dă aspectul pardoselei, în funcție de ce dorește fiecare să achiziționeze. Acesta poate să imite lemnul, piatra sau chiar marmura, având un strat tipărit digital și care este acoperit de ultimul strat;
- stratul de protecție este transparent și protejează pardoseala împotriva zgârieturilor, a petelor și a uzurii.
2. Durabilitatea și rezistența sunt date, atât de stratul de nucleu, cât și de cel de protecție.
Astfel, atunci când vorbim despre rezistență ne referim la:
- rezistența la zgârieturi;
- rezistența la impact;
- rezistența la apă și umiditate;
- rezistența la pete și la decolorare.
De asemenea, el este ideal pentru utilizarea încălzirii în pardoseală. Acestea sunt caracteristici care pot face pe oricine să aleagă acest tip de pardoseală în detrimentul altora de pe piață.
3. Mentenanța redusă este un alt factor decisiv atunci când este cazul să faci o alegere de pardoseală.
Astfel, ține cont de următoarele lucruri care țin de mentenanța pardoselei SPC, înainte să iei o decizie:
- se curăță ușor cu ajutorul unui aspirator și al unui mop;
- este impermeabilă, ceea ce înseamnă că nu este nevoie să mai adaugi un strat din alt material;
- nu necesită niciun tratament special pentru a-și menține designul frumos în timp;
- chiar dacă este expusă la soare, aceasta va rezista fără să se decoloreze.
4. Instalarea ușoară este un alt aspect important de care trebuie să ții cont. Poți să chemi ajutor din afară sau, dacă ești mai îndemânatic, poți să o montezi chiar și tu:
- poate fi montat prin lipire cu adeziv sau cu ajutorul unui sistem de îmbinare click, fara adezivi;
- poți să o aplici pe beton sau gresie fără să fie nevoie să faci multe pregătiri ale suprafeței înainte;
- poate să fie montată atât în spații rezidențiale, industriale sau comerciale;
- se instalează rapid datorită sistemului cu care este înzestrată și astfel salvezi mult timp;
- în cazul în care dorești să muți pardoseala dintr-un spațiu în altul, poți să faci acest lucru foarte ușor datorită sistemului simplu de demontare și remontare.
5. Designul complex este un alt aspect de care trebuie să ții cont atunci când îți alegi pardoseala. Chiar dacă poate să pară că este greu să alegi din mai multe variante, acest lucru poate doar să te ajute:
- imită realist alte materiale precum lemnul, piatra sau marmura;
- are o mare varietate de culori și nuanțe;
- fiecare bucată are același design și asta înseamnă că nu vei avea parte de surprize;
- poate să fie ușor integrată în o mulțime de designuri datorită gamei largi de culori, modele și texturi.
Atunci când alegi o pardoseală trebuie să fii sigur că iei o decizie informată și sfaturile noastre cu siguranță îți vor veni în ajutor. Nu îți rămâne decât să alegi designul preferat și să o instalezi în spațiul tău.